కర్తార్ సింగ్ తన్వర్

కర్తార్ సింగ్ తన్వర్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు ఛతర్‌పూర్ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
కర్తార్ సింగ్ తన్వర్  2007లో భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఢిల్లీ మున్సిపల్ కార్పొరేషన్ ఎన్నికలలో భాటి వార్డు నుండి రెండుసార్లు కార్పొరేటర్‌గా పని చేసి 2014లో ఆమ్ ఆద్మీ పార్టీలో చేరాడు. ఆయన 2015 ఢిల్లీ శాసనసభ ఎన్నికలలో ఛతర్‌పూర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బ్రహ్మ సింగ్ తన్వర్‌పై 22,240 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2020 శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బ్రహ్మ సింగ్ తన్వర్‌పై 3,720 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

కర్తార్ సింగ్ తన్వర్ 2024 జూలై 10న ఆమ్ ఆద్మీ పార్టీని వీడి భారతీయ జనతా పార్టీలో చేరి, 2025 ఢిల్లీ శాసనసభ ఎన్నికలలో ఛతర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి బ్రహ్మ సింగ్ తన్వర్‌పై 6,239 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.  
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:2020 ఢిల్లీ శాసనసభ్యులు
వర్గం:2025 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు